stanford-oval/wikipedia huggingface dataset:
Mafia Wars
Pelaaminen

Mafia Warsin perusideana on toimia mafiapomona tehden rikoksia, taistellen ja ostaen yrityksiä. Pelaajat voivat lisäksi kutsua mafiaansa mukaan Facebook-ystäviään, jolloin heidän mafiansa tulevat taisteluissa vahvemmiksi. Pelaaja saa töitä (engl. jobs) tekemällä itselleen rahaa, jolla hän voi ostaa uusia yrityksiä ja esineitä. Työt vaativat tietyn määrän energiaa (engl. energy) ja pelaaja saa niistä rahaa, kokemusta (engl. experience) sekä satunnaisesti erilaisia esineitä. Pelaajalle avautuu uusia töitä sitä mukaa, kun hän saa lisää kokemusta ja pääsee korkeammille tasoille. Pelaaja voi taistella muiden pelaajien kanssa. Taisteluiden lopputulokseen vaikuttavat pelaajien käytössään olevat esineet, taidot sekä mafian jäsenten määrä. Taisteluiden voittaja saa kokemusta sekä mahdollisesti rahaa tai esineitä vastapelaajalta. Myös perheet (family) ovat tulleet Mafia Warssiin jäädäkseen. Perheistä pelaaja saa tukea, ja paljon lisäpisteitä päivittäin.
Pelaaja voi rahaa tienattuaan ostaa erilaisia yrityksiä. Yritykset tuottavat tietyssä ajassa tietyn määrän rahaa (esimerkiksi 3000 dollaria joka kahdeksas tunti), jotka pelaaja voi nostaa. Yrityksiä pystyy myös laajentamaan, jolloin niiden tuotanto kasvaa.
Mafia Wars jaetaan tällä hetkellä viiteen kohteeseen: New Yorkiin, Chicagoon, Etelä-Afrikkaan, Lontooseen ja Brasiliaan. Näiden lisäksi pelissä on aiemmin ollut Kuuba, Moskova ja Bangkok. Uusissa kaupungeissa pelaaja voi ostaa uusia yrityksiä sekä suorittaa uusia tehtäviä. Jokaisella kaupungilla on oma rahansa, jota ei voi muuttaa muiden kaupunkien rahaksi (poikkeus: New Yorkin dollareita voi muuttaa tietyn summan vuorokaudessa Las Vegasin pelimerkeiksi). Näin ollen esimerkiksi Yhdysvaltain dollarit, jotka ovat käytössä New Yorkissa, eivät ole käyttökelpoisia Italiassa.
Aiheesta muualla

Mafia Wars Wiki (englanniksi)
Maicel Malone-Wallace

| Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Maa:   Yhdysvallat> Naisten yleisurheilu. |
| --- | --- | --- | --- |
|  Kultaa | Atlanta 1996 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Stuttgart 1993 | 4 × 400 m |  |
|  Hopeaa | Ateena 1997 | 4 × 400 m |  |
|  Hopeaa | Sevilla 1999 | 4 × 400 m |  |
| Universiadit  | Universiadit  | Universiadit  |  |
|  Kultaa | Sheffield 1991 | 4 × 400 m |  |
|  Kultaa | Sheffield 1991 | 400 m |  |
|  Kultaa | Buffalo 1993 | 4 × 400 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Havanna 1991 | 4 × 400 m |  |
| Alle 20-vuotiaiden MM-kilpailut  | Alle 20-vuotiaiden MM-kilpailut  | Alle 20-vuotiaiden MM-kilpailut  |  |
|  Kultaa | Ateena 1986 | 4 × 100 m |  |
|  Hopeaa | Greater Sudbury 1988 | 4 × 400 m |  |
|  Hopeaa | Greater Sudbury 1988 | 400 m |  |
|  Pronssia | Ateena 1986 | 100 m |  |
Maicel Malone-Wallace (s. 12. kesäkuuta 1969 Indianapolis) on yhdysvaltalainen entinen yleisurheilija ja olympiavoittaja, joka kilpaili pikajuoksussa.
Malone-Wallace oli voittamassa kultaa maansa 4 × 100 metrin viestijoukkueessa alle 20-vuotiaiden MM-kilpailuissa 1986 ja sai samoista kisoista hopeaa 4 × 400 metrillä vuonna 1988, jonka lisäksi hän voitti 400 metriltä hopeaa vuonna 1988 ja 100 metriltä pronssia Ateenassa 1986. Hän voitti vuonna 1991 kultaa Pan-Amerikan kisoissa 4 × 400 metrillä ja universiadeissa sekä 400 metrin henkilökohtaisella matkalla, jolla hän juoksi tuloksen 50,65 sekuntia ja jätti toiseksi sijoittuneen Alankomaiden Gertha Trompin yli sekunnin päähän että viestissä. Malone-Wallace sai kolmannen kultamitalinsa universiadeista vuonna 1993, jolloin hän juoksi maansa 4 × 400 metrin viestijoukkueessa.
Malone-Wallacesta tuli maailmanmestari Stuttgartissa 1993, jossa Yhdysvallat voitti pitkän viestin. Hän oli voittamassa matkalta myös olympiakultaa Atlantan kisoissa 1996, joissa hän juoksi myös henkilökohtaisella matkalla, jolla hän pääsi välieriin asti. Malone-Wallace sai 4 × 400 metriltä vielä MM-hopeaa vuosina 1997 ja 1999.
Ennätykset

Lähde: IAAF
400 m: 50,05 s (1994)
100 m: 11,47 (1991)
200 m: 22,80 (1995)
Maiara Walsh

| Maiara Walsh |
| --- | --- |
 Maiara Walsh vuonna 2010.
Henkilötiedot
Syntynyt: 18. helmikuuta 1988 (ikä 36)  Seattle, Washington
Näyttelijä
Aktiivisena:  2005–
Merkittävät roolit:  Meena Paroom (Coryn koukerot)
Aiheesta muualla
www.maiarawalsh.com
IMDb 
Elonet
Maiara Walsh (s. 18. helmikuuta 1988) on yhdysvaltalainen näyttelijä, jolla on brasilialaisia sukujuuria.
Walsh syntyi Washingtonin osavaltiossa, mutta perhe muutti vuonna 1999 Kalifornian Simi Valleyyn. Hän osaa englannin lisäksi portugalia ja espanjaa. Walsh teki läpimurtonsa 18-vuotiaana Disney Channelin nuortensarjassa Coryn koukerot. Jo sitä ennen hän oli esiintynyt koulunäytelmissä, Mattelin mainoksessa ja indie-elokuvassa Lullaby Before I Wake. Coryn koukeroissa Walsh näytteli päähenkilö Coryn ystävää Meena Paroomia, jonka on kotoisin kuvitteellisesta Bahavian valtiosta.
Keväällä 2009 Walsh esitti Täydellisten naisten viidennen tuotantokauden päätöksessä Carlos Solisin sisarentytärtä Anaa. Roolista tehtiin kuudennen kauden ajaksi vakinainen.
Vuonna 2010 Walsh näytteli pienissä rooleissa televisiosarjoissa Salattu teinielämä ja Vampyyripäiväkirjat, ja vuonna 2012 hän sai suuremman roolin Simone Sinclairina Switched at Birth -sarjassa. Lokakuussa 2012 paljastettiin, että Walsh on valittu Nälkäpeliä jäljittelevän The Starving Games -parodiaelokuvan pääosaan.
Walsh näytteli yhtä päärooleista vuonna 2011 julkaistussa televisioelokuvassa Mean Girls 2.
Aiheesta muualla

Kuvia tai muita tiedostoja aiheesta Maiara Walsh Wikimedia Commonsissa
Malmin jäähalli

| Malmin jäähalli |
| --- | --- |

Rakennuksen tiedot
Sijainti:  Talttakuja 6, 00700 Helsinki
Avattu:  2. maaliskuuta 2006
Omistaja:  Helsingin jäähalli
Lisää rakennusartikkeleitaArkkitehtuurin teemasivulla
Malmin jäähalli on Helsingissä, Malmilla sijaitseva jäähalli, joka avattiin maaliskuussa 2006. Hallissa on kolme kaukaloa, kahvila, teroituspalvelu ja neuvotteluhuone.
Luolanainen

Luolanainen on näytelmä, joka perustuu eteläafrikkalaisen Emma Peirsonin kirjoittamaan palkittuun näytelmään Defending The Cavewoman. Koska esittäjiä on vain yksi, esitys voidaan ajatella monologiksi, vaikka todellisuudessa sama näyttelijä esittää useita eri rooleja. Teksti on hyvin komediallinen, joten se on lähellä stand up -komiikkaa. Näytelmä on Luolamiehen naisellinen vastine. Esityksen ytimenä on parisuhde ja sen arkipäivän tilanteet, tapahtumapaikkana kodin olohuone.
Suomen ensi-ilta oli 15. lokakuuta 2009 Tampereen Komediateatterissa, jossa luolanaisena nähtiin Anu Raipia. Kyseisessä versiossa Raipia on menossa naimisiin ja tekee viimeisen katsauksen muun muassa tulevaan puolisoonsa, hänen sukuunsa ja perinteisiin häärituaaleihin.
Uusimman version näytelmästä on suomentanut Hanna Kaila. Minna Koskela on sovittanut tekstin vanhemmalle esittäjälle sopivaksi 20-vuotishääpäiväjuhlien valmisteluksi. Koskela esiintyy kaikissa rooleissa. Sovitus sai ensi-iltansa Aleksanterin teatterissa Helsingissä vuonna 2019, ja esitykset jatkuivat vuodelle 2022. Näytelmää Luolanainen esitetään myös kiertueella, vuonna 2021 ainakin Riihimäen teatterissa sekä Mikkelissä Teatteriravintola ILOssa.
Luolavuoren luola

Luolavuoren luolan suu.
Luolavuoren luola on luola tai paremminkin laaja luolasto Turussa Luolavuoren kaupunginosassa. Luola sijaitsee Luolavuoren, Ilpoisten ja Ispoisten kaupunginosien rajalla kohoavien Luolavuoren kallioiden alla. Suurin yksittäinen luola on 45 metriä pitkä, mikä tekee Luolavuoren luolasta yhden Varsinais-Suomen pisimmistä luolista. Luola on mahdollisesti ollut aiemmin vielä pidempi, mutta Luolavuoren vesitornin rakentamisen ja graniitinlouhinnan yhteydessä tehtyjen räjäytystöiden on epäilty romahduttaneen sitä.
Luolan kolmionmuotoinen suuaukko sijaitsee lohkareisessa rinteessä ja sinne mahtuu helposti useita retkeilijöitä seisomaan. Varsinainen luolasto alkaa tilavan holvin peräseinästä. Väljimmissä käytävissä kulku on suhteellisen helppoa, mutta osa käytävistä on erittäin kapeita. Kaikkiaan luola koostuu kolmesta kammiosta. Näistä ensimmäinen on itse asiassa luolan eteishallin jatke, joka romahtanut seinämä erottaa.
Luolavuoren luolan syntymätavasta ei ole varmuutta. Veden kovertama se ei voi olla, koska Suomen kallioperä on pääasiassa kovaa graniittia eikä pehmeää kalkkikiveä kuten eteläisemmässä Euroopassa. Erään ruotsalaisen tiedemiehen teorian mukaan Luolavuoren luolan on synnyttänyt alueella jääkauden jälkeen tapahtunut maanjäristys. Luolavuoren luola sijaitsee Luolavuoren voimakkaasti lohkoutuneella kakolangraniittialueella ja on antanut nimensä koko kaupunginosalle.
Rikollisten ja sotapakolaisten kerrotaan piileskelleen virkavaltaa aikoinaan Luolavuoren luolastossa, ja toisen tarinan mukaan siellä lepää luolia tutkimaan menneen ylioppilaan luuranko. Luola mainitaan myös lehtileikkeessä vuodelta 1863, ja se on osa vuonna 2017 perustettua Luolavuoren luonnonsuojelualuetta.
Maajärvi (Virrat)

| Maajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°22′29″N, 23°47′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Toisveteen 
Järvinumero:  35.421.1.016
Mittaustietoja
Pinnankorkeus:  128,6 m  
Rantaviiva:  1,054 km  
Pinta-ala:  4,792 ha  
Saaria:  ei saaria 
 fiMaajärvi 
Maajärvi  on Pirkanmaalla Virroilla Korpiskylän lähellä sijaitseva järvi.
Maantietoa

Järven pinta-ala on 4,8 hehtaaria, se on 450 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Järven vedenpinnan korkeus on 128,6 metriä mpy.
Manoel dos Reis de Farias

Manoel dos Reis de Farias (s. 23. huhtikuuta 1946 Orobó) on brasilialainen roomalaiskatolinen piispa. Hänet vihittiin papiksi Nazarén hiippakuntaan 6. tammikuuta 1983 ja nimitettiin Patosin hiippakunnan johtoon 8. elokuuta 2001. Piispaksi vihkiminen seuerasi 10. marraskuuta. Pääkonsekraattorina toimi Jorge Tobias de Freitas, jota avustivat Gerardo de Andrade Ponte ja Jaime Mota de Farias. Dos Reis de Farias asetettiin virkaansa 1. joulukuuta.
Dos Reis de Farias sai 27. heinäkuuta 2011 nimityksen Petrolinan piispaksi.
Maajoukkue (yhtye)

| Maajoukkue> Tiedot |
| --- | --- |
Toiminnassa:  1998–
Tyylilaji:  hip hop, rap
Kotipaikka:  Tampere
Laulukieli:  suomi
Jäsenet:  Tiedemies   Spesialisti   Timsi   Idän Ihme   Tupla-S  
Levy-yhtiö:  Turnin' Records  
Infobox OKNimi-testi OK: 
Maajoukkue on tamperelainen, vuonna 1998 perustettu hip hop -yhtye. Yhtyeen jäsenet ovat Tiedemies, Spesialisti, Timsi, Idän Ihme ja Tupla-S. Yhtye on julkaissut toistaiseksi vain yhden albumin Rakasta sitä tai vihaa.
Diskografia

Rakasta sitä tai vihaa (2005)
Diskografia > Mixtapet

Tappiin asti
Tappiin asti vol. 2
Aiheesta muualla

Meteli.net
Manoel Tobias

Manoel Tobias vuonna 2016.
Manoel Tobias da Cruz Júnior  (s. 19. huhtikuuta 1971, Salgueiro) on brasilialainen futsalpelaaja.
Manoel Tobias on yksi menestyneimmistä futsalpelaajista maailmassa. Hän on voittanut Brasilian maajoukkueessa maailmanmestaruuden kahdesti vuosina 1992 ja 1996. Mestaruuksien lisäksi hänellä on myös yksi MM-hopea vuodelta 2000 ja MM-pronssi vuodelta 2004. Manoel Tobias voitti MM-kisojen maalikuninkuuden 1996 sekä 2000 ja hänet valittiin näiden turnausten parhaaksi pelaajaksi.
Manoel Tobiasilla on hallussaan lukuisia MM-kisojen ennätyksiä. Hänellä on muun muassa tilillään 43 maalia 32 ottelussa, jotka ovat molemmat kisaennätyksiä.
Seurajoukkueessaan Manoel Tobias on voittanut lukuisia Brasilian mestaruuksia. Hän on myös kokeillut jalkapallouraa Grêmiossa, mutta palasi takaisin futsaliin kolmen kuukauden jälkeen.
LunchMoney Lewis

| LunchMoney Lewis> Henkilötiedot |
| --- | --- |
Koko nimi:  Gamal Kosh Lewis
Syntynyt: 11. tammikuuta 1988 (ikä 36)  Miami, Florida, Yhdysvallat
Ammatti:  muusikko, lauluntekijä, tuottaja
Muusikko
Taiteilijanimi:  Lunchmoney Lewis 
Laulukielet:  englanti
Aktiivisena:  2014–
Tyylilajit:  hip hop, R&B, pop
Levy-yhtiöt:  Kemosabe Records Columbia Records
Aiheesta muualla
lunchmoneylewis.com
  [ Muokkaa Wikidatassa ] [ ohje ]  
LunchMoney Lewis, oikealta nimeltään Gamal Kosh Lewis (s. 11. tammikuuta 1988 Miami, Florida) on yhdysvaltalainen rap-artisti, lauluntekijä ja tuottaja. Hänet tunnetaan parhaiten vuoden 2015 singlestään ”Bills”.
Lewis on kotoisin Floridasta. Hänen isänsä Ian Lewis, ja setänsä Roger Lewis olivat tunnetun reggaeyhtye Inner Circlen jäseniä.
Diskografia > EP:t

Bills (2015)
Songs in the Key of Quarantine (2020)
Diskografia > Singlet

”Bills” (2015)
”Whip It!” (feat. Chloe Angelides) (2015)
”Ain’t Too Cool” (2015)
”H.O.E. (Heaven on Earth)” (feat. Ty Dolla Sign) (2016)
”Donald” (2017)
”Who’s Up?” (2018)
”Make That Cake” (feat. Doja Cat) (2019)
”Pony” (feat. City Girls) (2019)
”Cheat” (2020)
”Money Dance” (2021)
”Ocean” (feat. Meghan Trainor) (2021)
Maako Härönen

Maako Härönen on suomalainen muusikko, joka soittaa kitaraa Epilä-nimisessä yhtyeessä. Aiemmin hän on soittanut bassoa Aknestik-yhtyeessä. Hän soittaa myös Aknestikin solistin Jukka Takalon soololevyillä Jos annat kesän, Yks Tarja ja Ei ikinä naimisiin.
Aiheesta muualla

Epilä-yhtyeen kotisivut
Luis García Fernández

| 0 | 1 | 2 |
| --- | --- | --- |

Henkilötiedot
Koko nimi: Luis García Fernández
Syntymäaika: 6. helmikuuta 1981 (ikä 43)
Syntymäpaikka: Oviedo, Oviedo, Espanja
Pelipaikka: hyökkääjä
Pituus: 180 senttimetriä
Seura
Seura: Tigres UANL
Pelinumero: 9
Seurat
| Vuodet | Seura | O (M) |
| 2000–2001 2001–2003 2003–2004 2004–2005 2005–2011 2011–2012 2012– | Real Madrid C Real Madrid B Real Murcia Mallorca Espanyol Zaragoza Tigres UANL | 24 (14) 73 (38) 38 (11) 37 (11) 220 (47) 34 (4) 0 (0) |
Maajoukkue
| 2007–2008 | Espanja | 7 (0) |
 Seurajoukkueuran tilastot kattavat vain kansalliset sarjat, päivitetty 5. heinäkuuta 2012.
Luis García Fernández (s. 6. helmikuuta 1981 Oviedo, Oviedon maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa meksikolaista Tigres UANLia.
Ura

García pelasi juniorina Real Oviedon ja La Brañan joukkueissa. 18-vuotiaana hän siirtyi Real Madridiin ja pelasi ammattilaisuransa ensimmäiset vuodet 2000–2003 seuran B- ja C-joukkueissa. Edustusjoukkueessa hän pelasi ainoastaan yhden Espanjan cupin ottelun.
Kaudeksi 2003–2004 García siirtyi Real Murciaan ja teki ensiesiintymisensä Espanjan pääsarjassa Primera Divisiónissa 31. elokuuta 2003 ottelussa Celta Vigoa vastaan. Pääsarjauransa ensimmäisen maalin hän teki samassa ottelussa rangaistuspotkulla ja viimeisteli kauden aikana yhteensä 11 maalia, jotka eivät kuitenkaan riittäneet pelastamaan Murciaa putoamiselta Segunda Divisióniin. Kauden 2004–2005 García pelasi Mallorcassa ja teki niin ikään 11 maalia.
García siirtyi Espanyoliin ennen kautta 2005–2006. Samalla kaudella Espanjan cupin loppuottelussa hän teki kaksi maalia, kun Espanyol voitti Real Zaragozan 4–1. Kaudella 2006–2007 García pelasi Espanyolin paidassa Uefa-cupin loppuottelussa toista espanjalaisjoukkuetta Sevillaa vastaan.
Espanjan maajoukkueessa García debytoi kesäkuun 2007 EM-karsintaotteluissa Latviaa ja Liechtensteinia vastaan.
Saavutukset

Copa del Rey: 2006
Aiheesta muualla

Luis García Espanyolin sivustolla (Arkistoitu – Internet Archive) (englanniksi)
Malmin kirjakauppa

Malmin kirjakauppa huhtikuussa 2011.
Malmin kirjakauppa oli vuonna 1926 perustettu kirjakauppa Helsingin Malmilla. Kauppa lopetti toimintansa toukokuun lopulla 2011, ja sen omistajat Helena ja Esko Kauppila jäivät eläkkeelle.
Kaupan perusti Lyydia Möller, joka oli teollisuusneuvos K. A. Weisteen kolmas puoliso. Kauppa sijaitsi niin sanotun vanhan KOP:n talon  asemanpuoleisessa huoneessa. Vuonna 1932 Toivo Kauppila, joka aiemmin oli toiminut Kalajoen osuuskaupassa myymälänhoitajana, osti yrityksen, ja se muutti niin sanottuun Lampisen taloon osoitteeseen Päätie 5. Kauppa siirtyi hänen poikansa Esko Kauppilan hallintaan 1970. Osuuspankki rakennutti Kirkonkyläntie 11 liikerakennuksen, josta vuonna 1970 vapautui 50 neliön liikehuone. Tähän liiketilaan Malmin kirjakauppa muutti, ja 8. helmikuuta 1970 pidettiin liikkeen avajaiset. Liiketilojen ahtauden vuoksi lähitalojen kellareita vuokrattiin liikkeen varastotiloiksi.
Aluekeskus valmistui nykyiselle paikalleen noin 1986. Myymälä siirtyi entisiin Osuuspankin tiloihin, ja sen pinta-ala kolminkertaistui. Kaupan verkkosivujen ensimmäinen versio avattiin 13. toukokuuta 1999. Uudet parannetut verkkosivut otettiin käyttöön elokuussa 2003.
Lopettamisen taustalla oli omistajien mukaan jättimarkettien aiheuttama hintapaine. Esko Kauppilan oli ollut tarkoitus jatkaa 70-vuotiaaksi, mutta tiloista tuli ostotarjous "josta ei voinut kieltäytyä".
Aiheesta muualla

Milla Autio: "Eskon kauppaa uskaltaa suositella HS 2.6.2006 luettu 9.4.2007 (Arkistoitu – Internet Archive)
Malmin kirjakaupan sivut (Arkistoitu – Internet Archive)
Malá dáma

| Malá dáma |
| --- | --- |

Kappaleen tiedot
Esittäjä(t):  Kabát
Säveltäjä(t):  Milan Špalek, Tomáš Krulich, Radek Hurčík, Josef Vojtek, Ota Váňa
Sanoittaja(t):  Milan Špalek, Tomáš Krulich, Radek Hurčík, Josef Vojtek, Ota Váňa
Euroviisutiedot
Vuosi:  2007
Maa:  Tšekki
Kieli:  tšekki
Sijoitus semifinaalissa:  28.
Pisteet semifinaalissa:  1
Sanat:  sanoitus
Video:  videolinkki
Malá dáma (suomeksi Pieni daami) oli Tšekin edustuskappale Eurovision laulukilpailussa 2007. Tämä oli myös maan ensimmäinen edustuskappale. Sen esitti hard rock-bändi Kabát. Kappale esitettiin laulukilpailun semifinaalissa, mutta se jäi viimeiseksi saaden vain yhden pisteen Virosta ja jäi pois finaalista.
Luokaton reititys
Aiheesta muualla

RFC 1519 Classless Inter-Domain Routing (CIDR):an Address Assignment and Aggregation Strategy
RFC 1878 Variable Length Subnet Table For IPv4
Luolastoroolipeli

Kuvakaappaus Legend of Grimrock -pelistä. Näytöllä pelaajahahmon inventaario.
Luolastoroolipeli (engl. dungeon crawler) ovat roolipelien alalaji, joka keskittyy labyrinttimaisessa suljetussa luolastossa tai tyrmässä liikkumiseen. Lajityyppiä esiintyy sekä tietokoneroolipeleissä että pöytäroolipeleissä.
Lajityyppiin kuuluvat monimutkaiset sokkeloiset luolastot joita pelaajat toisinaan seuraavat kynällä ja paperilla pelatessaan.
Lajityyppiin on vaikuttanut ehkä eniten Dungeons and Dragons (1974). Will Crowtherin Colossal Cave Adventure (1976) loi interaktiivisen fiktion lajityypin tietokoneille.
Tietokoneroolipelit

Tietokoneroolipeleissä varhaisia lajityypin edustajia ovat Apple II:lle julkaistu Beneath Apple Manor (1978) sekä UNIX-koneille kehitetty Rogue (1980).
Esimerkkejä lajityypistä ovat videopelit kuten Nethack, Dungeon Master ja Legend of Grimrock.
Dungeon Masteria pidetään yhtenä merkittävimmistä tietokoneroolipeleistä.
Maakri

| Maakri |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Kesklinn
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  0,13 km²
Väkiluku (1.1.2018):  1 100
 – Väestötiheys:  8 461,5 as./km²
Infobox OKVirheellinen NIMI-arvo: 
Maakri on asuinalue (vir. asum) Kesklinnan kaupunginosassa Tallinnassa. Sen pinta-ala on 13 hehtaaria ja väkiluku 1 100 henkeä (1.1.2018). Vuoden 2014 alussa asuinalueen väestöstä 54 prosenttia oli virolaisia.
Aiheesta muualla

Kuvia tai muita tiedostoja aiheesta Maakri Wikimedia Commonsissa
Maláxa (kylä)

| Maláxa Μαλάξα |
| --- | --- |
 Maláxa
 Koordinaatit: 35°27′52″N, 24°4′18″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kylä
 – Kallikrates-koodi:  7401050501
Väkiluku (2021):  150
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Maláxa (kreik. Μαλάξα) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 150 (2021).
Maláxan kylä sijaitsee Maláxa-vuoren rinteessä Kreetan länsiosassa noin 13 kilometriä kaakkoon Chanián kaupungista ja linnuntietä noin 2,7 kilometriä etelään Soúdanlahden rannasta. Maláxa muodostaa oman kyläyhdyskuntansa (Δημοτική Κοινότητα Μαλάξας, Dimotikí Koinótita Maláxas), johon ei kuulu muita asutuksia.
Kylän lähellä sijaitsevat osmanivallan aikaisen, viimeistään 1860-luvulla rakennetun Maláxan tornin rauniot. Se raunioitui kreikkalaisten vallattua sen Kreetan kansannousun aikaan vuonna 1897.
Malmin pelastusasema

Malmin pelastusasema.
Malmin pelastusasema on Helsingin pelastuslaitoksen asema numero 50. Asema on Helsinki-Malmin lentoasema-alueella, ja se otettiin käyttöön vuonna 1976. Asema on myös lentopelastuskomppania LEKAan kuuluvan lentopelastajajoukkueen asemapaikka.
Aseman yksiköt

| --- | --- |

Yksikkötunnus: Tyyppi
R HE 501: Pelastusyksikkö
R HE 503: Säiliöyksikkö
R HE 5099: Telakuorma-auto
E HE 1251: Hoitotason ambulanssi Hoitotason ambulanssi  Hoitotason ambulanssi Kärkiyksikkö
E HE 1252: Hoitotason ambulanssi Hoitotason ambulanssi  Hoitotason ambulanssi Kärkiyksikkö
E HE 1253 HE 5115: Hoitotason ambulanssi Hoitotason ambulanssi  Hoitotason ambulanssi Kärkiyksikkö
Mantineian taistelu

Mantineian taistelu voi viitata seuraaviin taisteluihin Mantineian kaupungin lähellä:
Mantineian taistelu (418 eaa.), peloponnesolaissodan suurin taistelu
Mantineian taistelu (362 eaa.), Theban ja Spartan välillä, taistelu jossa Epameinondas kuoli
Mantineian taistelu (295 eaa.), Makedonian ja Spartan välillä
Mantineian taistelu (242 eaa.), Akhaian liiton ja Spartan välillä
Mantineian taistelu (207 eaa.), Akhaian liiton ja Spartan välillä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mantineian taistelu”, voi hakea sivunnimihaulla, laajalla sivunnimihaulla tai tekstihaulla.
Mandalay

| Mandalay |
| --- | --- |

 Mandalay
 Koordinaatit: 21°58′30″N, 96°5′0″E 
Valtio:  Myanmar
Alue:  Mandalay
Väkiluku (2011):  896 783
Infobox OKVirheellinen NIMI-arvo: 
Mandalay on Myanmarin toiseksi suurin kaupunki. Sen asukasluku oli noin 897 000 vuonna 2011. Se on Mandalayn alueen pääkaupunki ja sijaitsee Iravadijoen itärannalla maan kuivassa keskiosassa. Mandalay sijaitsee 716 kilometriä pohjoiseen Myanmarin suurimmasta kaupungista Yangônista, josta on kaupunkiin rautatieyhteys. Mandalaysta rata haarautuu edelleen Lashioon ja Myitkyinaan. Kaupungissa on lisäksi lentoasema ja merkittävä jokisatama. Mandalay on Myanmarin pohjoisosan kaupan, teollisuuden ja kulttuurin keskus. Siellä on muun muassa yliopisto sekä silkki-, metalli-, elintarvike- ja käsityöteollisuutta, kuten jaden hiontaa, tulitikkujen valmistusta ja hopeatöitä. Kaupunki toimii maan uskonnollisena keskuksena; siellä on useita luostareita ja yli 700 pagodaa.
Burman kuningas Mindon Min perusti Mandalayn vuonna 1857 maan pääkaupungiksi, jona se oli vuosina 1860–1885 kolmanteen Burman sotaan asti, jolloin britit valloittivat Burman siirtomaakseen siirtäen pääkaupungin Yangôniin. Kaupunki rakennettiin asumattomalle alueelle 236-metrisen Mandalay-kukkulan juureen Buddhan tekemän ennustuksen perusteella, jonka mukaan kyseisellä paikalla tulisi olemaan buddhalaisuuden metropoli uskonnon 2 400-vuotisen historian kunniaksi.
Toisen maailmansodan aikana japanilaiset miehittivät kaupungin, ja se tuhoutui liittoutuneiden piirityksessä lähes kokonaan.
Kuvagalleria

Mandalay - မန္တလေးမြို့
Shwe Kyin luostari
Shwe Kyin luostari
Mahamuni pagoda
Mahamuni pagoda
Kuthodaw pagoda
Mandalay satelliittikuvassa.
Aiheesta muualla

Kuvia tai muita tiedostoja aiheesta Mandalay Wikimedia Commonsissa
Matkaopas aiheesta Mandalay Wikivoyagessa (englanniksi)